cyanic-selkie/wikianc huggingface dataset:
Karl Raudsepp
Sündis Puurmanis, kus ta isa Jaan Raudsepp oli tööline krahv Ernst Manteuffeli mõisas. Ema nimi oli Liisa Grüner ja mõlemad vanemad olid pärit Sangastest Valgamaalt. Lapsepõlves viibis Karl peamiselt Kaasikutaguse külas Jõgeva lähedal, kus ta isa oli mõisa metsavaht ja talumees Lõokese metsavahitalus. Talu pärijaks sai vanem vend Aleksander, kes elas seal oma naise ja tütrega kuni küüditamiseni 1944. aasta lõpul. Aleksander oli Omakaitse liige ja talle määrati Nõukogude võimu poolt 20 aastat sunnitööd Norilski laagris, kus ta suri 29. oktoobril 1949 teadmata põhjustel.
Teine Ungari vabariik
Ajalugu
Septembrist 1944 aprillini 1945, teise maailmasõja lõpufaasis, okupeeris Punaarmee Ungari. Budapesti piirati peaaegu kaks kuud ja suur osa linnast hävines piiramise käigus. Ei lääneliitlased ega ka Nõukogude Liit ei pooldanud muutusi Ungari piiride suhtes, nii et 1947. aasta rahulepingus, millele ka Ungari alla kirjutas, oli kirjas, et 1938. aasta Viini lepinguga määratud otsused on kuulutatud kehtetuks. See tähendas, et Ungari piir tõsteti tagasi sinna, kus see oli olnud 1. jaanuaril 1938 ja Ungari kaotas kõik alad, mis olid saadud vahemikus 1938–1941. Aastatel 1946–1948 saadeti umbes pool Ungari saksa vähemusest (250 000 inimest) Saksamaale. Toimus sunniviisiline rahvavahetus Ungari ja Tšehhoslovakkia vahel.
Sääsküla (Luunja)
Sääsküla on küla Tartu maakonnas Luunja vallas.
Muhu
Ajalugu
1918. aastast kuulub saar Eesti Vabariigile. Teise maailmasõja ajal ja pärast seda oli see okupeeritud Nõukogude Liidu poolt. Lühikest aega teise maailmasõja ajal oli ka Saksamaa võimu all. 1991. aastal Nõukogude okupatsioon lõppes.
David Foster Wallace
Tema tuntuim teos on romaan "Infinite Jest" (1996). Eesti keeles on ilmunud valik jutustusi jutukogust "Brief Interviews with Hideous Men" (1999) pealkirjaga "Teatavate piiride poorsusest" (2019).
Toomas Savi
thumb|Toomas Savi, aprill 2010 Toomas Savi (sündinud 30. detsembril 1942 Tartus) on Eesti poliitik ja endine spordiarst. Ta oli Euroopa Parlamendi kuuenda koosseisu liige aastatel 2004–2009.
Poliitiline tegevus
Toomas Savi oli Tartu Linnavolikogu liige 1989–1993, 1996–1997 ja 1999–2000, Tartu abilinnapea 1993–1995. Ta oli VIII Riigikogu, IX Riigikogu ja X Riigikogu liige ning Riigikogu esimees 1995–2003 ja aseesimees 2003–2004. VIII ja IX Riigikogusse osutus ta valituks isikumandaadiga. Savi oli Euroopa Parlamendi vaatlejaliige 2003–2004 ning 2004–2009 Euroopa Parlamendi liige. Ta oli Euroopa Demokraatide ja Liberaalide Liidu fraktsiooni juhatuse liige.
Adenosiintrifosfaat
ATP funktsioon
ATP on multifunktsionaalne nukleosiidtrifosfaat, mida kasutatakse rakkudes koensüümina. Tihtipeale kutsutakse seda "molekulaarseks valuutaks" rakusisesel energiaülekandel. Keemilise energia kandjana etendab ATP olulist rolli metabolismis. Lisaks on see üks fotofosforüleerimise ja raku hapnikutarbimise lõppsaadusi. Rakusisestes protsessides vajavad ATP-d paljud ensüümid ja struktuurvalgud (näiteks biosünteetilistes reaktsioonides ja raku jagunemisel).
Üks ATP molekul, mida toodab ATP-süntaas anorgaanilisest fosfaadist ja adenosiindifosfaadist (ADP) või adenosiinmonofosfaadist (AMP) sisaldab kolme fosfaatrühma. Adenosiintrifosfaadi sünteesiks on kolm võimalust: otsene fosfaatrühma ülekanne AMP-le või ADP-le, oksüdatiivne fosforüülimine rakusisese hapnikutarbe käigus ja fotofosforüleerimine fotosünteesil.
Uurimislugu
ATP avastasid 1929. aastal Karl Lohmann ning temast sõltumatult Harvard Medical Schooli teadlased Cyrus Fiske ja Yellapragada Subbarow.
Eugenius I
Suhtumine monoteletismi
Legaadid tunnustasid patriarhi ettepanekut ja nelipühil 655 tunnustasid osadust patriarhiga. Patriarh saatis legaatidega paavstile teate oma määramisest ametisse ja kompromissvormelit sisaldava usutunnistuse.
Surm
Eugenius I suri 2. juunil 657 Roomas, aga Anastasius Bibliothecariuse järgi 1. juunil. Ta maeti Rooma Peetri kirikusse.
Häädemeeste vald (1939)
pisi|Pärnu maakonna valdade piirid enne ja pärast [[1939. aasta vallareformi]] Häädemeeste vald oli vald Pärnumaal aastail 1939–1950. Vallamaja asus Häädemeeste külas.
Vald moodustati senise Häädemeeste valla maa-alast, välja arvatud valla põhjapoolne terav osa kuni talude nr. A-32 ja Papisilla nr. 3-a juurdeliideteni, viimased kaasa arvatud; senise Laiksaare valla Soometsa küla ja Võiduküla asunduse maa-aladest; senise Tahkuranna valla Rannametsa küla maa-alast; senise Orajõe valla Penu küla talude nr. 1-a, 2-a, 3-a, 4-a, A-205, A-206, A-525, Lillemäe ja Murumetsa maa-aladest.
1945 augustis moodustati Häädemeeste vallas Krundiküla külanõukogu keskusega Viira külas ja Rannametsa külanõukogu keskusega Pulgoja külas. 1950. aastal Häädemeeste vald likvideeriti ja selle alad arvati Kilingi-Nõmme rajooni koosseisu.
Ruusa
Külas on Ruusa raudteepeatus.
Hospitali ringkond
pisi|Asend San José keskkantonis
Epp Maria Kokamägi
Isiklikku
Epp Maria Kokamäe lapsed on kokk ja telesaatejuht Anni Arro, keraamik Liisu Arro ja fotokunstnik Johannes Arro.
Edgar Allan Poe
pisi|Edgar Allan Poe Edgar Allan Poe  (19. jaanuar 1809 Boston – 7. oktoober 1849 Baltimore, Maryland) oli Ameerika romantiline kirjanik (sh luuletaja), toimetaja ja kirjanduskriitik.
Poe loomingu tuntuimat osa, põnevusjutte, tõlkis eesti keelde Johannes Aavik, propageerimaks uudissõnu. Eelkõige on Poe tuntud põnevus- ja õudusjuttude autorina. Teda peetakse kriminaalromaani žanri leiutajaks, samuti andis ta panuse tärkavasse teadusliku fantastika žanri. Ta oli esimene tuntud Ameerika kirjanik, kes üritas elatuda vaid kirjutamisest, mistõttu möödus tema elu ja karjäär rahalises kitsikuses.
RuneScape
Mänguruum
"RuneScape'i" tegevustik toimub Gielinori-nimelises fantaasiamaailmas, mis on jagatud mitmeks kuningriigiks ja muudeks piirkondadeks. Mängija saab ringi liikuda nii jalgsi kui ka mitmesuguste transpordivahenditega, näiteks lendava vaiba, gnoomide purilennuki, laeva, teleportimisloitsude ja muude sellistega. Erinevates piirkondades saab mängija erinevate koletisega võidelda, toormaterjale koguda ning erinevaid ülesandeid täita. Mängija saab võidelda nii koletistega kui ka teiste mängijatega ja erinevates oskustes kogemusi omandada. Mängija puutub teiste mängijatega kokku läbi ühise turu- ja jutuajamissüsteemi ning mängides võitluslikke ja koostööd vajavaid minimänge.
Oskused
"RuneScape'is" on 28 oskust (skills), mida kasutades mängija kogemuspunkte (experience points) saab. 28 oskusest 16 on ka tasuta mängijatele. Näiteks sepistades raudsõjahaamri saab mängija sepatööoskuse kogemust. Piisava hulga kogemusega jõuab mängija oma oskuses uuele tasemele (level), mis võimaldab sooritada keerulisemaid ja suuremat kogemust andvaid toiminguid. Igas oskuses saab 99 taseme võrra ülespoole ronida, paremale tasemetele jõudes saavutab mängija paremaid kohti üldises paremusjärjestuses, millega saab tutvuda mängu kodulehel. Mõne oskusega 99. tasemele jõudes saab tasuline mängija endale selle oskuse meistrikeebi (Cape of Accomplishment) osta.
Värviga on märgitud täienisti tasuliste mängijate oskused.
Turg
Mängijad saavad suuremat osa mängus ringluses olevaid esemeid omavahel osta, müüa ja vahetada. Esemete hinnad muutuvad regulaarselt vastavalt pakkumise ja nõudluse suhtele.Esemete ostmise ja müümise lihtsustamiseks on Varrocki linnas alates 26. novembrist 2007 vahetuskaubanduse keskus (The Grand Exchange).
Serverid
"RuneScape'i" servereid on üle 160 ja need asuvad hea ühenduse loomiseks 15 riigis üle maailma: Suurbritannias, Ameerika Ühendriikides, Kanadas, Hollandis, Austraalias, Rootsis, Soomes, Belgias, Mehhikos, Brasiilias, Iirimaal, Norras, Taanis, Uus-Meremaal ja Prantsusmaal. Serverid jagunevad tasuta ja tasuliste mängijate serveriteks.
Reeglid
Hoidmaks kõigi mänguelamus võimalikult meeldiv, kaitsmaks mängijaid Interneti ohtude eest ning hoidmaks ära kellegi ebaausat eelist mängimisel, kehtivad mängus 15 põhireeglit. Muuhulgas on keelatud halva sõnavara kasutamine, kasutaja jagamine mitme inimese vahel ja mänguesemete müümine pärisraha eest. Reeglite rikkumisel saab mängija hoiatuse ning korduvrikkumisel eemaldatakse ta kasutaja mängust.
Adeelia pingviin
Neil on 193 kolooniat, kus kokku elutseb 2,5 miljonit pingviinipaari.
Nad on must-valged, eripäraks õrnad valged rõngad silmade ümber. Nad on umbes 30–50 cm pikad ja kaaluvad 4,5 kilogrammi.
La Neuville
La Neuville on vald Põhja-Prantsusmaal Nordi departemangus Templeuve'i kantonis.
50 Cent
Karjäär
2004. aasta veebruaris nimetati 50 Cent Brit Awardsil parimaks läbilöönud välismaiseks artistiks.
Album "The Massacre" ametlik esitlus läänepoolkeral toimus 3. märtsil 2005 ning plaadi esimesed singlid "Disco Inferno" ja "Candy Shop" said raadiotes väga populaarseks (samal kuupäeval juhtus USA singlimüügi edetabelis ajalooline sündmus, mil esiviisikus oli kolm ühe artisti singlit). Uus album on palju kvaliteetsem ja sisukam, ent samas palju kommertslikum kui 50 Centi eelmine plaat. Produtsendid on Dr. Dre, Eminem ja Hi-Tek ning külalistena astuvad seekord üles Slim Shady, Tony Yayo, Jaimie Foxx ja Olivia.
Lelle vald
Vald kuulus Riigivolikogu 35. valimisringkonda, kust valiti Juhan Kaarlimäe.
Akadeemiline Ajalooselts
Seltsi eesmärkideks on edendada ajaloo uurimist, hoida ajalooteaduse akadeemilisi väärtusi, tihendada ajaloolaste teaduskontakte ja arendada teaduslikku diskussiooni, samuti edendada ajaloolaste rahvusvahelist koostööd ning aidata kaasa ajaloo õpetamisele ja populariseerimisele.
Galápagose pingviin
Galápagose pingviin on ohustatud liik, neid arvatakse olevat looduses 1500 isendit.
Kelmiküla
Kelmiküla nime all on tuntud peamiselt 20. sajandi algul tekkinud, algselt suurte kruntidega väikemajaomanike asumid mitmes Eesti linnas:
Vilajett
pisi|400px|Osmanite riigi vilajetid 1900. aastal Vilajett oli provintsile vastav 1. järgu haldusüksus Osmanite riigis; tänapäeval kasutatakse samas tähenduses terminit il (provints).
Orajõe vald
1939. aasta detsembris valiti vallavanemaks Aleksander Randla.
Bangui
Bangui on Kesk-Aafrika Vabariigi pealinn. Asub Oubangui jõe paremal kaldal. See on Kesk-Aafrika Vabariigi suurim linn.
Eesti Rahvusliku Sõltumatuse Partei
Ettepanek Eesti Rahvusliku Sõltumatuse Partei loomiseks
Väärtnõu välja töötatud esialgne programm sai ERSP loomise aluseks.
ERSP loomise ja poliitilise tegevuse ajal olid abiks Tiina Hallik, Anu Rootalu, samuti Eve Pärnaste, kes oli siis Eestimaa Budistliku Vennaskonna (Taola) sekretär.
Nõukogudevastase info levitamine ERSP asutamise eel
Eesti Vabariigi 70. aastapäeva eel korraldas Taola nõukogudevastaste lendlehtede trükkimise ja massilise levitamise. Kogu Eestimaa visati täis lendlehti, mis kutsusid eestlasi üles täitma oma kodanikukohust ja astuma vastu kommunistidele ja Nõukogude okupatsioonile.
Teise koalitsiooni sõda
Taust
1798. aasta suvel juhtis Napoléon Bonaparte Egiptuse ekspeditsiooni, kus tema armee lõksu püüti ja (pärast tema Prantsusmaale naasmist) alistus. Vahepeal, tema Euroopast eemaloleku ajal, ajas vägivallapuhang Šveitsis prantslased toetama vana Šveitsi konföderatsiooni vastu. Kui revolutsionäärid kukutasid Berni kantonivalitsuse, sekkus Prantsuse Alpiarmee, toetades näiliselt Šveitsi vabariiklasi. Põhja-Itaalias võttis Vene kindral Aleksandr Suvorov rea võite, ajades Moreau juhitud prantslased välja Po orust, surudes nad tagasi Prantsuse Alpidesse ja Genova rannikule. Kuid Vene armee Helveetsia vabariigis (Šveits) sai lüüa Prantsuse väejuhilt André Massénalt kuhu Suvorov taandus Itaaliast, olles seal piiramisrõngasse võetud. Venelased lahkusid koalitsioonist, kui Suurbritannia nõudis õigust otsida läbi kõik merel peatatud alused. Saksamaal ajas Austria ertshertsog Karl Jean-Baptiste Jourdani juhitud prantslased tagasi üle Reini ja võttis mitu võitu Šveitsis. Jourdan asendati Massénaga, kes ühendas Prantsuse Doonau ja Helveetsia armeed.
Rahu katkeb
Oktoobrist 1797 märtsini 1799 hoidusid Campo Formio rahule allakirjutanud relvastatud konfliktist. Vaatamata Campo Formio kokkulepetele jäid kaks peamist vastast, Prantsusmaa ja Austria, teineteise suhtes kahtlustavaks ja mitu diplomaatilist vahejuhtumit õõnestasid kokkulepet. Prantslased nõudsid lisaterritooriume, mida rahus ei mainitud. Habsburgid ei soovinud määratud territooriume üle anda, veel vähem lisaterritooriume. Rastatti kongress osutus saamatuks territooriumite üleandmise korraldamisel kompensatsiooniks Saksa vürstidele nende kaotuste eest. Napoli Ferdinando keeldus Prantsusmaale tribuuti maksmast, sellele järgnes Napoli mäss ja seejärel Parthenope vabariigi loomine. Vabariiklased Šveitsi kantonites, keda toetas Prantsuse armee, kukutasid keskvalitsuse Bernis ja asutasid Helveetsia vabariigi.
Ettevalmistused sõjaks
Jourdani käsud olid viia armee Saksamaale ja kindlustada strateegilised positsioonid, eriti lõuna-lääne maanteedel läbi Stockachi ja Schaffhauseni, Bodeni järve läänekaldal. Sarnaselt võttis Helveetsia armee (Šveits) juhataja André Masséna strateegilised positsioonid Šveitsis, eriti Sankt Gotthardi mäekuru, kurud üle Feldkirchi, eriti Maienfeld (St. Luciensteig), ja hoidis keskplatood Zürichi ja Winterthuri ümber. Need positsioonid pidid ära hoidma Teise koalitsiooni liitlaste vägede edasi-tagasi liikumise Põhja-Itaalia ja Saksa teatrite vahel, kuid võimaldama prantslastele ligipääsu nendele strateegilistele läbipääsudele. Lõpuks võimaldasid need positsioonid kontrollida prantslastel kõiki läänest Viini viivaid maanteid. Viimaks võis Mainzi armee liikuda läbi põhja, blokeerides edasise juurdepääsu Viinile põhjaprovintsidest, või Suurbritanniast.
Kana
Kanad levisid järjest lääne poole ja jõudsid Kreekasse umbes 5. sajandil eKr. Egiptuses mainiti juba 18. dünastia ja Thutmosis III ajal "lindu, kes muneb iga päev". Vanas Roomas olid kanad juba üldlevinud.
Paikuse vald (1939)
Külanõukogude moodustamine ja valla likvideerimine
1945 augustis moodustati Paikuse vallas Seljametsa külanõukogu keskusega Pustuski asunduses ja Taali külanõukogu keskusega Taali asunduses. 1950. aastal Paikuse vald likvideeriti ja selle alad arvati Pärnu rajooni koosseisu.
Uiakatsi järv
Kirjeldus
Uiakatsi järv on kirde-edelasuunaline piklik järv pindalaga on 17,3 ha, suurimaks sügavuseks 19,7 m ja keskmine sügavus 6 m. Kaldad on kagus järsud ja kruusased, mujal laugemad ja mudased. Järve ümbritseb loodes põllumaa, kagust mets ja mujal enamasti soine niit.
Kesselaid
Asukoht
pisi|Kesselaiu kaart
Ajalugu
Esimesed andmed laiu asustusest on 1569, mil laid kuulus Muhu Võlla mõisale ja laiul asus 2 vabatalu, mille peremehed pidid maksma aastas 8 marka pearaha. 1674 oli laiul 4 talu. 18. sajandil asus laiul Muhu-Suuremõisa mõisa kõrts, mis tegutses ka 19. sajandil. 1807. aastal müüdi saar Virtsu mõisa mõisnikule Jacob Friedrich von Helwigile, kes rajas saare lõunaossa karjamõisa. Mõisa kasutati vaid suviti. Praeguseks on mõisast alles vaid varemed.
1826 said laiu elanikud perenimed Muhu, Pesti, Sihvre, Tulgi (Tuuling) ja Vont.
Harilik sidrunipuu
Ajalugu
2001. aasta geeniuuringud näitasid, et sidrunipuu ei olegi iseseisev liik, vaid mõruapelsinipuu (Citrus aurantium) ja näsasidrunipuu (Citrus medica) hübriid. Seda, et sidrunipuu on hübriidliik, näidatakse ×-märgiga tema teaduslikus nimes.
Isikusamasus
Isikusamasus ehk isiku identifitseerimine kajastab konkreetseks sünnipäraseks isikuks olemist ehk ühe kindla isiku järjepidevat iseendaks olemist. See on konkreetse isikuandmete komplekti lahutamatu kuulumine konkreetse füüsilise keha juurde.
Isikusamasust kasutatakse nii füüsilises keskkonnas (edaspidi: füüsiline isikusamasus) kui ka digitaalses (ehk elektroonses) keskkonnas (edaspidi: digitaalne isikusamasus). Seega isikusamasuse mõistet kasutatakse ja rakendatakse erinevates keskkondades. Lisaks võib nii füüsiline kui ka digitaalne isikusamasus olla nii väiteline (väidetud omaniku poolt) kui ka tõestatud (õigeks tunnistatud kolmanda osapoole poolt).
Tõestatud isikusamasus füüsilises keskkonnas
Tänapäeval on peamiseks isiku samasuse kontrollimise võimaluseks isiku võrdlemine tema esitatud isikut tõendava dokumendiga või andmetega vastavast andmekogust. Isikusamasuse vastavust tuvastavad riikides reeglina ainult üksikud pädevad asutused. Suurem osa igapäevasuhtlusest toimub mitte isikusamasuse tuvastamise (ehk isikutuvastuse) kaudu, vaid lihtsama protsessiga – tuvastaja poolt välja antud dokumentide ja isiku omavahelise võrdlemisega (ehk isikusamasuse kontrollimisega).
Väiteline isikusamasus digitaalses keskkonnas
Sarnaselt füüsilise identiteediga jaguneb digitaalne identiteet väiteliseks ja tõestatud identiteediks. Väitelise identiteedi puhul toimub isikusamasuse kontroll kahe osapoole vahel. Üks osapool esitab enda identiteedi (väidab omavat teatud identiteeti) ning teine osapool kas aktsepteerib või ei aktsepteeri seda. Näiteks kui interneti jututoas väidab üks isik teisele, et ta nimi on Heli Kopter, siis põhineb see identiteet ainult isiku väitel ning teisel isikul puuduvad objektiivsed kriteeriumid esitatud väite kontrollimiseks. Suurem osa internetis leiduvast infost põhineb väitelisel identiteedil. Siia kuuluvad foorumid, jututoad, ajaveebid, suhtlusvõrgustikud jms. Suurem osa personaliseeritud suhtlusest digitaalses keskkonnas toimub avataride all, mis tähendab, et isik ei kasuta reeglina oma tegelikku nime.
Tõestatud isikusamasus digitaalses keskkonnas
Digitaalset keskkonda kasutatakse ka suhetes, kus osapoolte jaoks on oluline, et isikuline identiteet ja esitatav digitaalne identiteet oleksid õiguslikult siduvalt vastavuses. Sellise kindluse saamiseks võetakse tõestatud isikusamasuse tagamiseks kasutusele tõestatud digitaalse identiteedi kandjad. Sellistes olukordade on kombeks kasutada usaldusväärsete kolmandate osapoolte digitaalseid tõendeid (sertifikaate) ja kinnitusi nende kehtivuse kohta (kehtivuskinnituse teenus). Maailma praktika kohaselt nimetatakse selliseid osapooli sertifitseerimisteenuse osutajaks. Eestis selle valdkonna reguleerimiseks eraldi seadusandlus (Isikut tõendavate dokumentide seadus ja digitaalallkirja seadus) mille kohaselt tõestatud digitaalsest isikusamasusest saab Eestis rääkida ainult riiklikult välja antud sertifikaatide korral. Väline osapool (näiteks riigiasutus, mille ülesandeks on isiku sidumine tema identiteediga) kinnitab vajalikke protseduure kasutades (digitaalse isikutunnistuse väljaandmine, isikutunnistusel vastavad sertifikaadid digitaalses keskkonnas kasutamiseks vms), et isiku füüsiline identiteet ja digitaalne identiteet kattuvad.
GPU
GPU on lühend, mis võib tähendada:
Tehnoloogiline singulaarsus
Tehnoloogiad
Futuroloogid seostavad singulaarsusega enim järgmisi tehnoloogiaid:
Herakleitos
Allikad
Herakleitose elust on vähe teateid; suurem osa teadetest on tõenäoliselt väljamõeldis, mis lähtub tema kirjutistest. "Ainuke antiikaegne elulugu Diogenes Laertiose IX raamatus on hellenismiaegsete anekdootide segu, legend Herakleitose haigusest ja surmast meenutab sürrealistlikku novelli." Samas on ära toodud kirjavahetus Dareios I-ga ja kuus kirja sõpradele on küünikute retoorikaharjutused 1. sajandist. Tänu Herakleitose autobiograafilistele fragmentidele, Straboni teadetele Herakleitose sugupuust ja mõnedele usaldatavamatele teadetele on ajaloolist tausta ja Herakleitose isiksust võimalik üldjoontes ette kujutada.
Poliitiline taust
"Ühte ja samasse jõkke astume ja ei astu" "Eksisteerime ja ei eksisteeri" "Ühte ja samasse jõkke ei saa astuda kaks korda"
Tunnetusteooria
Valdaval enamikul inimestel puudub arusaamine (B1). Enamik inimesi kõnnib läbi elu, saamata aru, mis nendega toimub. Ent sõnade ja tegude kogemine saab valgustada neid, kes on nende tähendusele vastuvõtlikud.
Gröönimaa
Sümbolid ja tähised
Autode eraldusmärk on GRO.
Herakleitos
Tunnetusteooria
Ütlused selle põhiteema kohta on osalt õpetavad, osalt poleemilised. Tavaliselt teose sissejuhatuseks peetavas fragmendis B1, mis on prooimioni stiilis ning on kõigist fragmentidest pikim, ütleb Herakleitos: "Sellest logosest aga, kuigi see on igavene, ei saa inimesed aru, ei enne, kui on seda kuulnud, ega kohe, kui on seda kuulnud. Kõik toimub selle logose järgi, ja ometi käituvad nad nagu kogenematud, iga kord kui nad seda proovivad niisuguste sõnade ja tegudega, nagi mina kuulutan, igaühte selle loomuse järgi eritledes ja tõlgendades, kuidas sellega lugu on. Teised inimesed küll ei tea, mida nad ärkvel olles teevad, nagu nad ju ka unustavad, mida nad unes [teevad]." (B1). Hoolimata põhimõtteliselt võimalikust ligipääsust tunnetusele on enamik kaasinimesi Herakleitose mõttes õpetatud, kes ei sea oma petlikku reaalsusetaju küsimärgi alla isegi mitte siis, kui nad on logosega kokku puutunud. Nii nagu unes reaalsusest lahkutakse ning sisenetakse individuaalsesse maailma, konstrueerivad nad omavahel erinevaid tegelikkuse seletusi, mõistmata, missugune see tegelikult on. Tõeline inimlik tunnetus eeldab Herakleitose järgi, et tuntakse ära logos mõtlemise ja maailma seadusena ning seatakse oma tegutsemine ja mõtlemine selle järgi. Alles looduse kuulatamine avab looduspärase ning on seega tegutsemise mõõdupuu seoses logosega etteantud mõistuspärasega. "Õige teadvus on suurim voorus ning tarkus on öelda tõde ning toimida looduse järgi, seda kuulatades." (B112) Suur hulk fragmente, milles Herakleitos püüab üldlevinud vaadetest lahti öelda, viitab sellele, et selles ongi tema õpetuse tuum. Ainult 13 fragmenti võtavad otseselt jutuks teiste mittefilosoofilise mõtlemise, Veel 14 fragmenti räägib sõnaselgelt "paljude" ja "väheste" mõtlemise ja käitumise erinevusest. Kuues fragmendis suunab Herakleitos oma poleemika luuletajate ja filosoofide pihta, kelle ütlused esindavad tema silmis laia massi vaatekohta.
Voolamiseõpetus ja vastandite ühtsus
Mitte kõik ei voola, vaid koostisosad voolavad seaduspäraselt. Vastandid ei ole identsed, vaid teisenevad üksteiseks. Herakleitose vaadetest ei järeldu vastuolu seaduse rikkumine, kuigi tema ütlused on paradoksaalsed, et inimesi dogmaatilisest unest äratada.
Tuli
Mileetose koolkonna filosoofide järgi pärinevad kõik asjad ühest ürgalgest. Herakleitos ütleb näiteks, et maailm on igavesti elav tuli (B30) ja piksenool juhib kõiki asju (B64), nii et tuli võiks olla midagi ürgalge sarnast. Aga tuli on väga muutlik, muutuse sümbol. Herakleitos ütleb, et kõik asjad on vastastikku vahetatavad tulega nii nagu kõik kaubad kullaga (B90): mitte et kõik on tuli või et kõik pärineb tulest, vaid kõik on samaväärne tulega (ja üksteisega). Võib-olla siis tules ei tule näha niivõrd ainet kui muutumist, muundumist. Muutumatu on muutumine, muundumine. Muundumise muutumatu seadus ongi võib-olla logos. Võib-olla Herakleitos tahab öelda, et ürgalget ei ole, sest kõik ained muunduvad üksteiseks.
Retseptsioon ja uurimislugu
Herakleitose retseptsiooniloos ei ole Herakleitose mõtteid ainult edasi antud, vaid ka filosoofilistel ja teoloogilistel eesmärkidel ümber tõlgendatud ja moonutatud. Sellepärast vastandab Klaus Held oma tõlgenduse spekulatsioonidele. Paljud hilisemad mõtlejad rõhutasid mõnd tema filosoofia aspekti, et teha teda omaenda filosoofia eelkäijaks. Alates Platonist omistatakse Herakleitosele omapärane filosoofiline süsteem, mis taandab kõik nähtused pidevale muutumisele ning postuleerib uue saavutusena printsiibi, mis ühendab kõige erinevamad vastandid. Teda peetakse esimeseks Euroopa filosoofiks, kes tegi füüsikateooriatest metafüüsilisi, tunnetusteoreetilisi ja ontoloogilisi järeldusi, kusjuures ta viis kõikjal läbi vastandite püsiva pinge teooria.
Gröönimaa
Loodus
Gröönimaal elavad polaarrebased ja hundid, põhjapõdrad, muskusveised, valgejänesed, jääkarud, rannikul hülged, morsad, vaalad. Saarel pesitseb umbes 50 linnuliiki.
Haldus
21. juunist 2009 hakkas Gröönimaal vastavalt 2008. aasta referendumile kehtima uus staatus, "isevalitsus" (taani Selvstyre), mis annab muu hulgas Gröönimaale kontrolli oma maavarade üle ja grööni keelele ainsa riigikeele staatuse. Taani keel on ilmselt muidugi endiselt laialt levinud.
Gröönimaa parlament
Gröönimaa parlamendis on 31 kohta. Erakondadest olid pärast 2018. aasta parlamendivalimisi esindatud: Siumut (9), Inuit Ataqatigiit (8), Demokratiit (6), Partii Naleraq (4), Atassut (2), Nunatta Qitornai (1) ja Samarbejdspartiet (1).
Gröönimaa valitsus
2021. aasta parlamendivalimiste järel moodustasid valitsuse erakonnad Inuit Ataqatigiit ja Naleraq. Praegune peaminister on alates 2021. aastast Múte Bourup Egede.
Herakleitos
Keskaeg
Keskajal tunti veel ainult üksikuid fragmente. Kui Bütsantsis tsiteeriti hea meelega seda vähest, mida Herakleitosest teati, eriti ääremärkustes antiikautorite teostele, oli ta lääne ladinakeelsetele õpetlastele aastasadu sama hästi ui tundmatu; alles 12. sajandil leidub Bernardus Silvestrisel Herakleitose tsitaat. Aga 13. sajandil hakkasid skolastikud tema vastu huvi tundma; Albert Suurs ja Aquino Thomas teadsid juba üht-teist Herakleitose ideedest ja võtsid nende kohta seisukohti. Dante mainis Herakleitost koos teiste antiikfilosoofidega "Jumalikus komöödias".
Aleksei Lossev
Populaarsus on Herakleitosele kahjuks tulnud. Temast on rääkinud peaaegu kõik filosoofid, surudes talle peale seda, mis oli nende endi silmaringis. Teda on kuulutatud empiirikuks ja sensualistiks, ratsionalistiks ja peaaegu kartesiaaniks, dualistiks ja kõige rangemaks monistiks, metafüüsikuks, kantiaaniks, dialektikuks, müstikuks ja materialistiks. Ei märgatud, et Herakleitose õpetus on sügavalt omapärane ega sarnane üldse uuseuroopa filosoofiale. Oleks mõttetu riputada talle külge veel üks silt. Palju vähem tähelepanu on pööratud tema filosofeerimise stiilile. Jutt ei ole ainult välistest keelelistest võtetest, vaid eelkõige mõtlemisstiilist. Väga vähe on tähelepanu pööratud hämmastavale erinevusele doksograafiliste fragmentide ja Herakleitose enda väljenduste vahel. Doksograafid kasutavad koolifilosoofia termineid, Herakleitose väljenduste juures paneb imestama originaalne kujundlikkus ja jõulisus. Suurima karuteene tegi talle nähtavasti Aristoteles, kes käsitleb kogu eelnevat filosoofiat omaenda terminites ning arvab, et see moodustas need elemendid, mis telosena, lõppeesmärgina viisid tema õpetuseni. Sellest vaatekohast on Herakleitos kõigest halb ja naiivne aristoteelik, kes ei oska kasutada abstraktseid mõisteid ning annab tõsistele küsimustele lapsikuid vastuseid. Sellist käsitust on vastustatud Friedrich Daniel Ernst Schleiermacheri aegadest saadik. Kui lugeda Herakleitose filosoofia esitust Sextos Empeirikosel (Pyrrh. VII 126–134), tundub hämmastav, kuidas saadi 6.–5. sajandil eKr tõe kriteeriumi üle nii abstraktselt arutada. Ja kui Emanuel Loew seda teksti ning Logose-õpetuse omistamist Herakleitosele järsult kritiseeris, oli see värske tuuleõhk, kuigi autor läks ülemäära hoogu. Tõeline Herakleitos on maetud Aristotelese, Sextos Empeirikose, Diogenes Laertiose ja teiste doksograafide akadeemilise terminoloogia raskuse alla, ja meil tuleb alustada ehtsa Herakleitose pikki ja raskeid otsinguid. (377–378)
Gröönimaa
Majandus
Gröönimaa ainus pank on GrønlandsBANKEN A/S. Sideteenuste osas on ainus operaator Grööni valitsusele kuuluv Tele Greenland. Gröönimaa rahvuslik lennundusettevõte on SASi osalusega Air Greenland.
Skandinaavia asustus
15. sajandil Gröönimaal Skandinaavia asustus hääbus. Viimane kirjalik tunnistus skandinaavlastest Gröönimaal pärineb aastast 1407, kirjeldatud on Hvalsey kirikus peetud pulma. Viimased arheoloogilised leiud, mis tunnistavad skandinaavlaste asustusest Ida-Asulas, pärinevad 15. sajandi lõpust.
Asustuse kadumise põhjused ei ole päriselt selged. Selles võis oma osa olla kliima jahenemisel, mis tõi kaasa ikaldusi, põhjustas inuittide liikumise lõuna poole ja raskendas laevaühenduse pidamist Euroopaga. Võimalik, et mingi osa inimesi rändas Gröönimaalt uuesti välja. 1540. aasta paiku olevat üks tormiga Gröönimaale aetud kaupmees näinud seal kivimaju ja leidnud ühes neist surnud mehe, kel oli peas kapuuts, seljas villased ja hülgenahksed rõivad ning käe kõrval peaaegu lõpuni ära kulunud nuga. Rohkem inimesi ta seal ei kohanud.
Thule kultuur
Aasta 1200 pKr paiku saabus Põhja-Ameerikast Gröönimaale uus inuittidest sisserändajate laine: Thule kultuur. Asustus levis ajapikku peaaegu terve Gröönimaa ranniku ulatuses, välja arvatud kõige põhjapoolsemasse piirkonda. Talvel elati paiksetes külades, suvel liiguti ringi ja käidi jahil. Asulad olid küllalt suured, mis näitab, et ühiskond oli suhteliselt organiseeritud. Ühistegevuse tegi vajalikuks nende peamine tegevusala, vaalapüük. Jahiti ka hülgeid, põhjapõtru, muskusveiseid, morski, püüti kalu ja linde, korjati mollusekid, marju ja taimi. Talvel elasid mitu perekonda koos ühises suuremas majas, suvel elasid perekonnad eraldi telkides. Majade ja telkide ehitamiseks kasutati vaalaluid ning ajupuid, viimast eriti läänekaldal. Katused ja seinad kaeti hülgenahkadega. Teel olles ehitati ka lumest maju, iglusid. Reisides kasutati koerte veetavaid saane, kajakke (nahast ühemehepaate) ja umiakke (naiste juhitavaid perepaate). Thule kultuuri tööriistad ja majapidamisesemed valmistati kivist, luust, sarvest, puust, vähesel määral ka vasest, üksikuid rauast tööriistu saadi skandinaavlastelt või nende ammu tühjaks jäänud asulatest.
Herakleitos
Aleksei Lossev
Võib-olla on Herakleitosele spetsiifiline õpetus vastandite ühtsusest ja võitlusest? Herakleitosel ei ole õpetust vastanditest, vaid intuitiivne pilt sellest, kuidas võitlevad ja langevad kokku erinevad omavahel vastandlikud konkreetsed meelelised ja elulised asjad. Herakleitos armastab väga seda elu ja olu külge fikseerida. Ent Herakleitosel pole vihjetki vastandi ega vastandite kokkulangemise kategooriale; ta ei ütle, mis on vastand ega miks need kokkulangemised aset leiavad. Ta ütleb küll, et kokkulangemine toimub selle tagajärjel, et üks muutub teiseks (B88). Ent ta ei ütle, et miks muutumine viib kokkulangemiseni, mis toimub muutunuga ja kust muutumine ise tuleb. Tal puudub õpetus, vaid on see intuitiivne mütoloogilis-filosoofilis-teaduslik-luuleline sümboolika, milles on kokku sulanud ideaalne ja meeleline, daimonlik ja füüsiline, abstraktne ja materiaalne. See on sümbol, pooleldi teadmine, pooleldi kompimine. Herakleitosel on intuitiivne pilt maailmast ja elust kui vastandite ühtsusest, mitte irratsionaalse liigendamatusena, vaid ratsionaalse vastandusena asjade vahel, mida ta esitab ka liigendamatuna, ühtsena. Clémence Ramnoux lähtub vastandite ühtsusest, mis on omane mis tahes arhailisele mõtlemisele, ja näitab mitut Herakleitosele tüüpilist kokkulangemist vastandlikes momentides. Esimene tüüp määratleb vastandlikkust formuleerides selle kohe ühena, samana või ühisena; teine tüüp fikseerib eseme ning näitab siis, et selles on vastandlikud elemendid; kolmas tüüp lihtsalt vastandab ühe teisele, neljas paneb ühe vastandi teise asemele ja viies kasutab selleks tegusõnu. Need vastandite ühtsuse tüübid ei sisalda midagi aloogilist või sisaldavad seda sama palju kui loogilist. Seda enam pole Herakleitosel selle aloogilise teooriat. Hermann Fränkel uurib ka vastandite proportsionaalsust. Jumal suhtub täiskasvanusse, nagu tema suhtub lapsesse (B79); mõistmatu suhe kurdisse võrdub kohalolija äraolekuga (B34); silmad ja kõrvad on halvad tunnistajad, kui hing on barbarlik (B107). Herakleitose mõtlemise iseloomulik joon on kõrvutuste proportsionaalsus, mis rõhutab vastandite eraldiolekut. Fränkeli järgi esitas õpetuse geomeetrilise jada kosmilisest tähtsusest Herakleitos. Peale selle, vastandite kokkulangemise õpetust arendasid peaaegu kõik presokraatikud (Anaximandros, Anaxagoras, Empedokles, Philolaos, Parmenides, Zenon Eleast, Melissos, Diogenes Apolloniast, Musaios, Demokritos) ning Herakleitosel on üldine presokraatiline esteetilis-filosoofiline maailmavaade maksimaalselt eredal kujul. (401–404)
Egoism
Egoistlik käitumine aitab inimesel paljudes olukordades säilitada enesehinnangut läbi enese väärtustamise.
Adeodatus II
Suhted Inglismaa piiskoppidega
Adeodatus II saatis St. Petersi kloostri abtile Hadrianusele kirja, milles kinnitas Canterbury peapiiskopkonna eksemptsiooni.
Poolmaratoni maailmameistrivõistlused
Poolmaratoni maailmameistrivõistlused on rahvusvahelise kergejõustikuliidu IAAF-i korraldatud maailmameistrivõistlused poolmaratonis (21 097,5 m). Võistlusi on korraldatud aastatel 1992–2005 ja taas alates aastast 2008.
Vormsi
13. sajandist kuni 1944. aastani elasid saarel eelkõige rannarootslased.
Ajalugu
Eesti Vabariigi algusajal olid rannarootslased tegevad paljudes seltsides ning neil oli oma esindaja tollases riigikogus. Esimese maailmasõja alguse mobiliseerimislaine viis saarelt omajagu inimesi. Sõja ajal ehitati saarele kaitsekindlustusi. Alates 1917. aastast oli Vormsi saar terve aasta sõjapiirkonnas, samas otsest sõjategevust seal ei toimunud. Teine maailmasõda Vormsi jaoks nii rahulikult ei möödunud. Saxby tuletorni pärast toimus 1941. aastal äge võitlus sakslaste ja venelaste vahel. Kummalgi poolel oli palju langenuid.
1943. aasta tõi Vormsi elanikele suuri muudatusi. Saarelt lahkus peaaegu kogu elanikkond. Osa liikus Soome kaudu Rootsi ja mõned sõitsid sinna otse üle Läänemere. Inimesi aitas sakslaste heakskiidul transportida Svealandi lahingulaev Odin. Põgenemine tähendas vormsilastele suurt pööret, sest selja taha tuli jätta saar, kus esivanemad olid maad harinud juba 700 aastat. Sõja lõpuks oli Vormsi saar peaaegu inimtühi – saarel hulkusid koduloomad.
Loodus
Vormsi saar on moodustunud ühest suurest ja ligikaudu 30 väiksemast saarest. Maismaad on kokku 93 km² ja rannajoont 109 km. Umbes 3000 aastat tagasi hakkasid Vormsi kõrgemad osad üle merepinna tõusma. Kerkimise tulemusel on merelahtedest moodustunud Prästvike, Diby ja Kersleti järv. Rannajoon on väga liigestatud, poolsaared vahelduvad lahtedega. Vormsi põhjarannikul läheb meri kiirelt sügavaks. Saare lõunarannikul on vesi pikalt madal. Vormsi lääne- ja põhjarand on kivised. Liivaranda leiab ainult Rumpo külas. Saare aluskihid koosnevad lubjakivist. Sealsete lubjakivide järgi hakati eristama ordoviitsiumi Vormsi ladet, mis on saare järgi nime saanud. Saar on väga tasane, kuid pinnamoodi lisavad vorme oosid ja rannavallid. Vormsi kõige kõrgem koht on 13 meetrit üle merepinna ulatuv Huitbergi küngas. Vormsi maastikku iseloomustab vaheldusrikas loodus, millele on iseloomulikud loopealsed ja kadastikud (saare lääneosa) ning idaosas madalad ja soised paigad. Üle poole saare pindalast moodustab mets. Metsandus on turismi kõrval Vormsi üks suuremaid sissetulekuallikaid. Hullo külas asub suur rändrahn Parunikivi.
Vormsit läbivad kaks olulist lindude rändeteed. Kevadel ja sügisel võib osa saada valgepõsk-laglede ning teiste metshanede läbirändest. Sügisel muudavad sookured põllud halliks.
Kärla vald (1939)
13. septembril 1945 moodustati valla koosseisus Kärla külanõukogu, Paadla külanõukogu ja Sauvere külanõukogu.
Potsdam
Kliima
Potsdamis valitseb mõõdukas kliima, mida mõjutab nii mereline kliima põhjast ja läänest kui ka kontinentaalne kliima idast. Äärmuslikke ilmastikunähtusi, näiteks torme, rahet või tugevat lumesadu, esineb harva. Temperatuuri kõikumine aasta lõikes on väiksem kui tavaliselt kontinentaalses kliimas, kuid suurem kui tavaliselt merelise kliima puhul. Keskmine aastane sademete hulk on 590 millimeetrit.
Lossid ja paleed
Potsdamis ja linna ümbruses on kokku umbes 20 lossi, millest tuntuim on Sanssouci loss koos seda ümbritseva pargiga. Lossi lasi vastavalt enda joonistele ehitada Preisi kuningas Friedrich Suur. Tollal Berliinis elanud kuninga suveresidentsiks rajatud väike rokokoostiilis palee valmis aastatel 1745–1747.
Ahelaid
Loodus
Laiu rannajoon on sopiline, rannajoone kogupikkus on 3,9 kilomeetrit. Laid tipneb edelas Suursäärega, mis on kaetud kadastiku ja omapäraste rändrahnudega. Kagus asub Hülgesäär, kõrgetest klibu- ja adruvallidest tekkinud keskelt madalam moodustis. Seal kasvab kadastik ja muud madalamad põõsad. Hülgesääre lähedal on mõned Ahelaiul harva esinevatest mändidest. Kirdes on Andrusesäär – kiviklibune, kadastiku ja pillirooga kaetud. Põhjas asub Sadamasäär, mis on ilmselt sobivaim sadamakoht paatidele.
Taimed
Ahelaidu katavad valdavas osas kadastikud, 3 hektari ulatuses tihedalt võsastunud lehtmets ja 1 hektari ulatuses soostunud mets. Suuremad puud on kased, mille kõrgus on keskmiselt 10–15 meetrit. Saare kaguosas kasvab ka mõni mänd. Rannikul on palju pilliroogu, eriti Hülge- ja Andrusesääre vahel.
Looduskaitse
Ahelaid kuulub 1971. aastast Hiiumaa laidude maastikukaitseala piiresse. Kaitseala kaitse-eeskirja järgi on inimeste viibimine laiul keelatud 14. veebruarist 1. novembrini. Sel ajavahemikul võib laiul viibida järelevalve- ja päästetöödel, kaitseala valitsemise ja kaitse korraldamisega seotud tegevusel, kaitse-eeskirjaga lubatud töödel ning kaitseala valitseja nõusolekul teostataval teadustegevusel.
1975. aasta ujumise maailmameistrivõistlused
200 m vabalt
Finaal: 22. juuli Maailmarekord: 1.50,89 (1975) Bruce Furniss, USA <br style="clear:left" />
400 m kompleksi
Finaal: 23. juuli Maailmarekord: 4.28,89 (1974) András Hargitay, Ungari <br style="clear:left" />
200 m vabalt
Finaal: 23. juuli Maailmarekord: 2,02,27 (1975) Kornelia Ender, Saksa DV <br style="clear:left" />
4x100 m vabalt
Finaal: 26. juuli Maailmarekord: 3.51,99 (1974)USA Ann Marshall, Kim Peyton, Kathy Heddy, Shirley Babashoff <br style="clear:left" />
3 m hoolauahüpped
<br style="clear:left" />
Vitalianus
Vitalianus sündis Segnis. Ta oli Anastasiuse poeg.
Suhted Itaalia piiskoppidega
Vitalianus kutsus Ravenna peapiiskoppi Maurust oma vaateid selgitama, kuid Maurus keeldus. Seejärel ekskommunitseeris paavst Mauruse.
Lil Wayne
thumb|Lil Wayne (2015) Lil Wayne (kodanikunimega Dwayne Michael Carter; sündinud 27. septembril 1982) on USA räppar.
Isiklikku
Lil Wayne'il on neli last. Tütar Reginae on sündinud abielust Antonia Carteriga (neiupõlvenimega Johnson); Wayne ja Johnson olid abielus 2004–2006). 2008. aasta augustis hakkasid internetis ringlema kuulujutud, et Wayne'i tütar hukkus autoõnnetuses. Wayne tegi kiiresti avalduse: "Kuulujutud on täiesti valed ja põhjendamatud: ei Reginae ega ükski teine minu perekonnaliige ei ole autoõnnetusse sattunud."
Järvesuu vald
18. jaanuaril 1945 avaldatud seadlusega viidi valla kirdeosa üle Pihkva oblasti koosseisu. Järvesuu valla koosseisu jäid Treski, Podmetsa, Netsaja, Värska, Rõsna, Slobodka, Tonja, Popovitsa, Kremesova, Velna, Väike-Rõsna, Väike-Treski, Suure-Treski, Verhuulitsa, Ersova, Määsovitsa, Kostkova, Väike-Netsaja, Suure-Netsaja, Lutepää ja Järvesuu küla.
Demograafiline kriis
Eesti ja eestlaste olukorda on selle mõiste abil iseloomustatud 1990ndate algusest.
Heategevus
Heategevuse erinevus filantroopiast on see, et heategevus ei pruugi olla planeeritud ega süsteemne tegevus ühiskonna muutmiseks, vaid võib olla ka ühekordne toiming.
Viited
Благотворителност Charity (practice) Barmhartigheid Veldedighet Charytatywność Благотворительность Välgörenhet
Laimjala valla lipp
Põhjendus
Kangajaotus tähistab valla paiknemist ajaloolisel piiskopi- ja ordumaade piiril. Lainelõige viitab Saaremaa oludes märkimisväärsetele jõgedele. Sinine sümboliseerib merd, valge vaimsust. Need on ka Saaremaa vapi värvid. Kollane täht osutab kompassiristina meresõitudele ja Laimjala vallast igasse ilmakaarde siirdunud inimestele. See kujund sümboliseerib ka kuldset kannusetähte, mis on rüütli, laiemas mõttes kõigi teenekate ja väljapaistvate isikute tunnus.
Avalik huvi
Eesti seadustest viitavad avalikule huvile mh avaliku teenistuse seadus ja tulumaksuseadus, aga mõiste ise ei ole ühegi seadusega üheselt defineeritud ning kuulub määratlemata õigusmõistete hulka. Kuigi paljud mittetulundusühingud ja sihtasutused tegutsevad praktikas avalikes huvides, on nendest seni ainult väike vähemus lülitatud Vabariigi Valitsuse kinnitatud avalikes huvides tegutsevate ühenduste nimekirja. Seal nimetatud ühendustele tehtud annetusi saab annetaja oma maksustatavast tulust maha arvata. Vastavalt tulumaksuseaduse parandusele (jõustunud 1. jaanuaril 2007) ei käsitle seadus avalikes huvides tegutsevatena kutseorganisatsioone, ettevõtluse toetamise organisatsioone, ametiühinguid ega poliitilisi ühendusi.
Meem
Meemide olemuse ja levimise ning infolevi evolutsiooniliste mudelite uurimisega tegelevat teadust nimetatakse memeetikaks.
Internetimeem
Internetimeemi fenomeni selgitamiseks pakub Limor Shifman välja põhjaliku internetimeemide tüpoloogia ning järgneva definitsiooni: internetimeem on (a) hulk digitaalseid ühikuid, millel on ühine sisu, vorm ja/või seisukoht (stance); (b) mis on loodud teineteisest teadlik olles; ja (c) on jagatud, imiteeritud ja/või muudetud paljude kasutajate poolt internetis. Seega saab internetimeemiks pidada sellist populaarset ühikut, mis lülitub mingisse tuntud sarnaste ühikute jadasse ja on eelmiste imitatsioon või edasiarendus. Üksik väga populaarne video või pildimakro on Shifmani järgi viraalne postitus ja meemiks ei kvalifitseeru.
Presidentaalne vabariik
Presidentaalne vabariik on riigi valitsemise vorm, kus president omab olulist rolli riigiorganite süsteemis. Ta on nii riigipea kui ka valitsusjuht. Peaminister sellises vabariigis puudub. Valitsuse nimetab president sõltumata parlamendist (Ameerika Ühendriikides senati heakskiidul).
Presidendiks saab presidendivalimistel võitnud partei liider ja parlamendis võib enamus olla hoopis teisel parteil. Sarnast valitsuse ja parlamendi parteilise enamuse erinevust ei saa olla parlamentaarses vabariigis.
Forest Whitaker
Forest Steven Whitaker (sündinud 15. juulil 1961) on Ameerika Ühendriikide filminäitleja, -produtsent ja -lavastaja.
Bassewitz
pisi|Bassewitz Bassewitz (vene: Бассевич) on Mecklenburgist pärit aadlisuguvõsa.
GT Force
GT Force Initial D versioon (LPRC-10002)
26. juunil 2003 väljastas Logicool eritaseme tavaversiooni GT Force-ist (LPRC-10000).
Makrell
Makrell elab Atlandi ookeani põhjaosa ida- ja läänerannikul. Eesti rannikuvetest on teda püütud sagedasti eksikalana.
Välimus
Makrelli keha on voolujooneline ja külgedelt pisut kokkusurutud. Tal on omapärased väikesed uimed (5–6 tk) pärast teist selja- ja anaaluime.
GT Force
Racing Cockpit Pro (LPSK-03002)
Uuendatud versioon GT Force Pro ja Gran Turismo 4 komplektist tuli Jaapanis müügile 10. juunil 2004. Selles komplektis on Fighter iste asendatud Gran Turismo tavalise Sparco Speedi istmega, mis on üks Speedi korvistmete edasiarendus. Ka sellel on peal Sparco Gran Turismo ametlikud logod.
Nigula raba
Nigula raba on lääne-eesti tüüpi lageraba suhteliselt järsu rabarinnaku ja lameda keskplatooga. Rinnak on paremini näha soostiku lääneosas, kus rabapind tõuseb mõnekümne meetri jooksul kuni 3 meetrit kõrgemaks.
Naatriumlamp
Madalrõhu-naatriumlamp
thumb| Osrami 150 W kõrgrõhulambid
Hiiumaa laidude maastikukaitseala
Hiiumaa laidude maastikukaitseala on maastikukaitseala, mis haldab enamikku Hiiumaast kagus asuvaid laide.
Soonlepa lahe saarte sihtkaitsevöönd
Inimeste viibimine on sihtkaitsevööndis lubatud teaduslikel välitöödel kaitseala valitseja nõusolekul, samuti järelevalve- ja päästetöödel ning 1. juulist kuni jääkatte tekkimiseni kaitseala valitseja nõusolekul ning jääkatte tekkimisest jääkatte lagunemiseni kaitseala valitseja nõusolekuta. Salinõmme küla elanikel on Soonlepa lahe saarte sihtkaitsevööndi veealalt lubatud aasta ringi läbi sõita.
Laidelahe sihtkaitsevöönd
Kaitseala kaitse-eeskirjas on mainimata Luigerahu ja Kajakarahud, sest need alad on kõrgvee korral vee all.
Laidude sihtkaitsevöönd
Sihtkaitsevööndisse kuuluvad Pühalepa vallas Auklaid, Öakse laid, Saarnaki laid ja seda ümbritsev kaitsealale jääv veeala koos sealsete laidude ja rahudega, Hanikatsi laid maa osas, mis ei kuulu Hanikatsi salumetsa sihtkaitsevööndisse ja seda ümbritsev veeala 50 meetri ulatuses (välja arvatud Agariku sihtkaitsevööndisse kuuluv veeala), Vareslaid ja Varesrahu ning neid ümbritsev kaitsealale jääv veeala, Kõrgelaid ja seda ümbritsev kaitsealale jääv veeala.
Inimeste viibimine on sihtkaitsevööndis lubatud teaduslikel välitöödel kaitseala valitseja nõusolekul, samuti järelevalve- ja päästetöödel. Muudel puhkudel võivad inimesed sihtkaitsevööndis viibida:
Eesti Keskerakond
Alates 1990. aastate lõpust kuni 2019. aasta kevadeni püsis erakonna populaarsus stabiilselt suhteliselt kõrge. Partei pikaajalise liidri Edgar Savisaare vahetas 2016. aastal välja Jüri Ratas. 2019. aasta Riigikogu valimistel sai Keskerakond 23,8% häältest ja 26 kohta Riigikogus.
Ajalugu
2005. aasta kohalikel valimistel osaleti oma nimekirjaga 168 omavalitsuses ja valituks osutus 510 nende kandidaati. 2005. aastal ühines Keskerakonnaga Eesti Pensionäride Erakond. Aastatel 2005–2007 kuulus Keskerakond taas valitsuskoalitsiooni (Andrus Ansipi esimene valitsus). 2007. aasta Riigikogu valimistel sai Keskerakond 26,1% häältest ja 29 kohta Riigikokku. 2009. aasta kohalikel valimistel osaleti oma nimekirjaga 204 omavalitsuses, valituks sai 524 kandidaati. 2000. aastatel laiendati parteiorganisatsiooni, nii linnades kui maapiirkondades ehitati üles tugev kohalike osakondade võrgustik. 2000. aastatel jäädi liikmete arvult maha vaid Rahvaliidust, hiljem saadi selles osas aga Eesti suurimaks erakonnaks.
Veregrupid
Reesussüsteem
Reesussüsteem ehk Rh-süsteem on teine vereülekande seisukohalt väga oluline süsteem. Tänapäeval tuntakse üle 40 erineva Rh-süsteemi antigeeni. Olulisemad nendest on D-, C-, E-, c- ja e-antigeen. D-antigeen on Rh-süsteemi kõige tähtsam antigeen, mille esinemise järgi punastes verelibledes jagunevad inimesed:
Panathenaikoni staadion
Panathenaikoni staadion oli vanaajal ehitatud staadion Ateenas. Praegu asub selle kohal Panathinaikó staadion.
Staadioni ehitamine
338 e.m.a. said Chaironeia lahingus Ateena ja Teeba väed Makedoonialt hävitavalt lüüa. Mitu aastat läks nii-öelda haavade lakkumiseks: taastati Ateena linnamüürid, rajati Pireuse kuivdokid, tugevdati laevastikku. Ateena rahaline olukord paranes samuti.
Anatoolia
Loodus
Anatoolia asub lähistroopikas, kuid pinnamoe, maapinna kõrguse ja merelise mõju tõttu on kliimaerinevused suured: rannikul on pehme, niiske, sisemaal karm, kontinentaalne kliima.
Ajalugu
Alates 1923. aastast moodustab Anatoolia tänapäevase Türgi riigi tuumiku. Anatoolia on 20. sajandi algusega võrreldes etniliselt suhteliselt ühtlase koosseisuga: Esimese maailmasõja aegsete ja järgsete dramaatiliste sündmuste käigus on Anatooliast lahknud enamik seal elanud kreeklastest ja armeenlastest. Türklaste kõrval on piirkonniti (sealhulgas Ankara lähistel) elamas arvukalt kurde.
Eksistentsialism
Eksistentsialismis on filosoofia ja kirjandus tihedalt omavahel põimitud. Lisaks rõhutab eksistentsialism ka vajadust rakendada mõtlemist isiklikus ja ühiskondlikus elus, sh poliitikas.
Eksistentsialismi mõjutajateks loetakse enamasti järgmisi autoreid: Friedrich Nietzsche, Fjodor Dostojevski, Franz Kafka, Blaise Pascal, Miguel de Unamuno. Oma eel-eksistentsialistlike eksistentsi-määratlustega on olnud eksistentsialismi eelkäijateks Søren Kierkegaard, Henri Bergson ja Martin Heidegger. Eksistentsialistid kritiseerivad produktiivselt näiteks Georg Wilhelm Friedrich Hegeli filosoofiat, René Descartesi, aga ka Arthur Schopenhauerit jpt.
Põhieeldused
Eksistentsialismi tähtsaimaks autoriks peetakse Jean-Paul Sartre'it. Tema käsitlusest lähtuvalt võib eksistentsialismi peamiseks eelduseks pidada sellele iseloomulikku inimese-käsitlust. Sartre'i käsitlus, mis on kokku võetud tema peateoses "Olemine ja eimiski", on mõjutatud Martin Heideggeri teosest "Olemine ja aeg".
Arusaamaga eksistentsist kui inimese olemise viisist vastandutakse varasemale arusaamale inimesest, kui jumala loodud olendist, kellele on sellesama jumala poolt ette antud elu eesmärk ja väärtused, mida taotleda. Kui inimene pole loodud jumala näo järgi ega oma eelnevalt teda määravat olemust, siis on inimene vaba või isegi vabaks neetud ja peab enda olemuse üle otsustamise võtma enese kanda.
Ühiskond
Paljud eksistentsialistid on tundnud poolehoidu kommunistliku ühiskonnakorralduse suhtes.